DEBCONF-GETLANG.RO.1(1)

NUME
debconf-getlang - extrage o limbă dintr-un fișier șablon

SINOPSIS
 debconf-getlang limba fișier-principal [traducerea]
 debconf-getlang --stats fișier-principal traducerea [...]

DESCRIERE
Notă: Acest instrument este depreciat; ar trebui să treceți la utilizarea pachetului po-debconf.

Acest program ajută la realizarea și gestionarea traducerilor șabloanelor debconf. Există în principiu trei situații în care acest program ar putea fi apelat:

O traducere tocmai a fost începută.
    Doriți să furnizați traducătorului un fișier pe care să poată lucra și care conține câmpurile în limba engleză (msgid) din fișierul dvs. de șabloane, plus câmpuri secundare (msgstr) goale pentru limba țintă pe care le poate completa.

    Pentru a face acest lucru, rulați programul cu primul parametru fiind codul pentru limba în care este tradus, iar al doilea parametru fiind numele fișierului de șabloane în limba engleză.

O traducere este în plină desfășurare.
    Ați modificat o parte din textul în limba engleză sau ați adăugat mai multe elemente la fișierul dvs. de șabloane și doriți să trimiteți traducătorilor un fișier cu textul în limba engleză plus traducerile lor actuale (sau sunteți traducătorul și doriți să generați un astfel de fișier pentru uz propriu).

    Pentru a realiza acest lucru, rulați programul cu primul parametru fiind codul pentru limba în care este tradus, al doilea parametru fiind numele fișierului principal al șabloanelor în limba engleză, iar al treilea parametru fiind numele fișierului tradus curent.

    Atunci când este rulat în acest mod, programul este suficient de inteligent pentru a observa traducerile aproximative „fuzzy”. De exemplu, o descriere neclară va fi transmisă ca „Description-<limbă>-fuzzy” și va fi adăugată o descriere nouă, goală, „Description-<limbă>”. Traducătorii trebuie să elimine câmpurile -fuzzy pe măsură ce corectează traducerile aproximative.

Verificarea stării unei traduceri
    Pentru a verifica starea unei traduceri, utilizați opțiunea „--status” și treceți fișierul șablon în limba engleză ca prim parametru, iar apoi toate celelalte șabloane traduse. Se vor afișa statistici pentru fiecare dintre ele. De exemplu:

      debconf-getlang --stats debian/templates debian/templates.*

NOTĂ
Rețineți că textul din șabloanele generate poate fi „word wrapped” (încadrat în pagină) de către debconf.

CONSULTAȚI ȘI
debconf-mergetemplate(1)

AUTOR
Joey Hess <joeyh@debian.org>

TRADUCERE
Remus-Gabriel Chelu <remusgabriel.chelu@disroot.org>, 2024

Dacă găsiți o greșeală în traducere, vă rugăm să o raportați autorului acestei traduceri, pe lista de discuții <debian-l10n-romanian@lists.debian.org> sau trimițând un raport de eroare contra pachetului „debconf” către sistemul de urmărire al erorilor din Debian (BTS).